《寄西乡同宗尚志》
元代·邓雅

乔木千章倚碧云，几回西望祗思君。旧家文献今犹昔，百世衣冠子又孙。

远道每怜难会面，高秋还拟一过门。寄诗谩写殷勤意，水木当知共本源。

作者简介：邓雅（1328—？），字伯言，江西峡江县（明初峡江地域属新淦县）人，曾中元代明经科。明洪武中，以郡举入京。太祖命赋钟山诗，稿既呈，其中一联，太祖大喜，以手拍案高诵之。雅以为帝怒，惊死于墀下，扶至东华门始醒。授谕德，寻辞归。与梁寅（新余名士）友善，讲学于石门山中。邓雅工诗，气味冲澹，颇有自然之致，以能诗而鸣东南。著有《玉笥集》九卷，凡数百篇，录于《四库全书》。